text: चुनाव आयोग ने भाजपा अध्यक्ष अमित शाह, कांग्रेस उपाध्यक्ष राहुल गांधी और राजद प्रमुख लालू प्रसाद को कारण बताओ नोटिस जारी किए हैं। इन तीनों नेताओं को नोटिस जारी करते हुए आयोग ने कहा कि इन नेताओं ने बिहार विधानसभा चुनाव के लिए वहां लागू आदर्श आचार संहिता का ‘‘प्रथम दृष्टया’’ उल्लंघन किया है। आयोग ने कहा कि शाह ने यह टिप्पणी करके आदर्श आचार संहिता का उल्लंघन किया है कि अगर उनकी पार्टी बिहार विधानसभा चुनाव में हारती है तो पाकिस्तान में पटाखे फूटेंगे।